महाविद्यालयों को अब साइंस कॉलेज बताएगा कैसे पाएं नैक से बेहतर ग्रेड
शासकीय विश्वनाथ यादव तामस्कर महाविद्यालय, (साइंस कॉलेज) के स्टॉफ काउंसिल की बैठक बुधवार को हुई । इस अवसर पर महाविद्यालय के प्राचार्य डॉ एसके राजपूत ने उपस्थित सभी सदस्यों का हौसला बढ़ाते हुए कहा कि नैक बंगलुरू द्वारा महाविद्यालय को ए प्लस ग्रेड प्रदान किया गया है। इससे प्रत्येक सदस्य की जिम्मेदारी और अधिक बढ़ गई है। हमें इस जिम्मेदारी का ईमानदारी पूर्वक निर्वहन करना होगा। पूर्व की तरह हमें अपने विद्यार्थियों, पालकों, भूतपूर्व विद्यार्थियों तथा छत्तीसगढ़ शासन के प्रति जवाबदेही का निर्वहन करना होगा।
डॉ. राजपूत ने बताया कि पहले चरण में कालेज के प्राध्यापक दुर्ग ज के पांच शासकीय व पांच निजी महाविद्यालयों को नैक मूल्यांकन में उच्च ग्रेड प्राप्त करने मार्गदर्शन देंगे। इसके अलावा नक्सल प्रभावित क्षेत्रों की छात्राओं के लिए भी विशेष कोचिंग व अन्य सुविधाएं दी जाएंगी। अगामी शैक्षणिक सत्र से भूतपूर्व विद्यार्थियों के लिए एलुमनी डे भी मनाया जाएगा। इसके साथ ही अगामी शैक्षणिक सत्र से कालेज में 200 कम्प्यूटर युक्त प्रयोगशाला का भी निर्माण किया जाएगा। बैठक में सर्वप्रथम वरिष्ठ प्राध्यापक डॉ श्रध्दा चन्द्राकर ने पिछली स्टाफ कौसिंल की मीटिंग की कार्यों की जानकारी दी । आईक्यूएसी की संयोजक डॉ जगजीत कौर सलूजा ने नैक द्वारा महाविद्यालय की रिपोर्ट को पढ़कर सुनाया। कला संकाय के प्रभारी डॉ राजेन्द्र चौबे ने इस उपलब्धि को अविस्मरणीय करार दिया।
साइंस कॉलेज में आयोजित कॉलेज काउंसिल की बैठक में उपस्थित सदस्य
hin_Deva hin_Deva hin_Deva hin_Deva